„On väga hea meel, et pärnakad rohegaasi võimalust esimestena kasutavad ning veel rohkem teeb rõõmu, et järgmise sammuna on kavas rohekütust kasutada ka maakonnaliinidel,“ sõnas KIKi juhataja Veiko Kaufmann (pildil). Kohalikel ühistranspordikeskustel on võimalik taotleda e-toetuste keskkonnas biokütuse hinnavahe kompenseerimist.
Peagi saab biokütust tankida Tallinnas, Jõhvis, Rakveres, Viljandis jm, kokku 15 tanklas üle Eesti. Paralleelselt biometaaniga pakutakse rajatavates tanklates ka surugaasi. Rohegaasi ehk biometaani toodetakse biogaasist. Biogaas on käärimisprotsesside tulemusena eralduv gaas, mis koosneb peamiselt metaanist ja süsihappegaasist.
Eesti on võtnud eesmärgiks tõsta taastuvenergia kasutamine transpordisektoris 10%-le aastaks 2020.